open-index/open-wikipedia-markdown huggingface dataset:
Yonten Gyatso

**Yonten Gyatso** tai **Yon-tan-rgya-mtsho** (1589–1617) oli jinong ja neljäs dalai-lama. Hän syntyi Mongoliassa Tiibetin kalenterin mukaan maan ja härän vuoden 12. kuukauden kuudentena päivänä. (Muiden lähteiden mukaan hän kuitenkin on syntynyt Maan ja härän vuoden ensimmäisen kuukauden aikana.) Chokur-heimon kaanin Tsultrim Choejen poikana ja T'n'm-mongolien Altan Khanin ja hänen toisen vaimonsa PhaKhen Nulan pojanpoika Yonten Gyatso oli mongoli, joten hän on toinen kahdesta ei-tiibetiläisestä tunnustetusta dalai-lamasta kuudennen dalai-laman lisäksi, joka oli monpa. Kuitenkin monpat voidaan nähdä joko Tiibetin alaryhmänä tai heille lähisukuisena kansana.

## Tunnistaminen jälleensyntyneeksi dalai-lamaksi
Tiibetin valtion oraakkelit Lamo Tsangpa ja Nechung olivat molemmat ennustaneet, että seuraava reinkarnaatio syntyisi Mongoliassa. Tänä aikana kolmas dalai-laman pääsihteeri Tsultrim Gyatso lähetti kirjeen Tiibetin viranomaisille siitä, että uudelleensyntyminen oli tapahtunut, ja yksityiskohtia joistakin hänen syntymäänsä liittyvistä ihmeistä.

Kun Yonten Gyatso oli jo kymmenen vuotta vanha, hän lähti Tiibetille vuonna 1599 isänsä, tiibetiläisten munkkien ja virkamiesten sekä tuhannen mongolilaisen kokoisen ratsuväen kanssa. He saapuivat perille 1603 pysähdyttyään ensin kaikilla reitin tärkeimmillä luostareilla.

## Dalai-lamana
Kun Gyatso saapui Lhasaan, hänelle annettiin neljännen dalai-laman arvo. Hänet vihki virkaansa Tsonkapan suvun jatkaja Sangen Rinche, joka oli Gadenin luostarin entinen apotti. 

Yonten Gyatso aloitti opinnot Drepungin luostarissa, jossa hän oli neljännen panchen-laman Lobsang Chökyi Gyaltsenin oppilas, ja vuonna 1614 hänet vihittiin munkiksi.

Yonten Gyatsosta tuli Drepungin apotti ja myöhemmin myös Sera-luostarin apotti.

Monet tiibetiläiset eivät tunnustaneet Yonten Gyatsoa, ja heillä oli useita yrityksiä palauttaa valta, mitä toimintaa Kagyupa-kilta tuki. Vuonna 1605 yksi Kagyun tukemista prinsseistä hyökkäsi Lhasaan ja ajoi mongolien ratsumiehet ulos. Kun Yonten Gyatso oli 21-vuotias, soturit hyökkäsivät Drepungin luostariin ja hän joutui pakenemaan.

Vuonna 1616 Yonten Gyatso vetäytyi luoliin Sangyib Hot Springsin yläpuolelle, joka oli kuuluisa Padmasambhavan jalanjäljestä, joka jäi sinne kallionvärisenä, kun tämä valtasi kentän 700-luvulla. 

Yonten Gyatso kuoli 27-vuotiaana epäilyttävissä olosuhteissa (toiset sanovat että hänet oli myrkytetty, mutta tästä ei ole todisteita) tulilohikäärmeen vuoden 12. kuussa (tammikuussa 1617).

Yonten Gyatson pääneuvonantaja oli Sonam Rapten (Sonam Choephel), joka myöhemmin löysi ”Chong-Gya-pojan” viidenneksi dalai-lamaksi ja joka sitä ennen oli viidennen dalai-laman, Desin viransijainen.

## Lähteet
Jäsenruohot

**Jäsenruohot** (*Scleranthus*) on kasvisuku kohokkikasvien heimossa. Siihen luokitellaan 12 lajia. Euroopassa esiintyy yhdeksän jäsenruoholajia. Suomessa kasvavat luonnonvaraisena viherjäsenruoho (*Scleranthus annuus*) muinaistulokkaana ja vaaleajäsenruoho (*Scleranthus perennis*) uustulokkaana.

## Lajit
* viherjäsenruoho (*Scleranthus annuus*)
** höröjäsenruoho (subsp. *annuus*)
** suppujäsenruoho (subsp. *polycarpos*)
* *Scleranthus biflorus*
* *Scleranthus brockiei*
* *Scleranthus delortii*
* *Scleranthus diander*
* *Scleranthus fasciculatus*
* *Scleranthus minusculus*
* vaaleajäsenruoho (*Scleranthus perennis*)
* *Scleranthus pungens*
* *Scleranthus singuliflorus*
* *Scleranthus uncinatus*
* *Scleranthus uniflorus*

## Lähteet

## Aiheesta muualla
* Suomen Lajitietokeskus: Jäsenruohot (''Scleranthus'')
* ITIS: ''Scleranthus'' 
* United States Department of Agriculture (USDA): ''Scleranthus''
Hoitotiede (lehti)

**Hoitotiede** on aikakauslehti, joka välittää tietoa hoitotieteestä ja sen tutkimustuloksista sekä toimii tieteellisenä keskustelufoorumina. Lehti julkaisee hoitamiseen ja sen perusteisiin, alan koulutukseen ja tutkimukseen liittyviä tieteellisiä artikkeleita sekä hoitotieteen alueeseen liittyviä katsauksia. 

Lehteä julkaisee Hoitotieteiden tutkimusseura ja se ilmestyy neljästi vuodessa. Aikakauslehden tieteellisten artikkelien hyväksymisessä sovelletaan vertaisarviointia.

## Päätoimittajat

Vuonna 2017 lehden päätoimittaja oli Katja Joronen.

## Lähteet
Tyräruohot

**Tyräruohot** (*Herniaria*) on kasvisuku kohokkikasvien heimossa. Siihen kuuluu 52 lajia. Lajeista Euroopassa tai lähialueilla esiintyvät jokseenkin kaikki, erityisesti Välimeren maissa. Suomessa kasvaa luonnonvaraisena yksi tyräruoho, ketotyräruoho (*Herniaria glabra*) uustulokkaana. Se on yksi- tai monivuotinen maan pintaa myöden kasvava vihreä ruohokasvi.

## Tyräruoholajeja
* kanariantyräruoho (*Herniaria canariensis*)
* hopeatyräruoho (*Herniaria cinerea*)
* marokontyräruoho (*Herniaria fontanesii*)
* ketotyräruoho (*Herniaria glabra*)
* jandiantyräruoho (*Herniaria hartungii*)
* karvatyräruoho (*Herniaria hirsuta*)
* tuoksutyräruoho (*Herniaria polygama*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Herniaria''
* Suomen Lajitietokeskus: Tyräruohot – ''Herniaria''
Leviathan (elokuva)

**Leviathan** (*Левиафан, Leviafan*) on Andrei Zvjagintsevin ohjaama venäläinen draamaelokuva vuodelta 2014. Kuolan niemimaalla korruptoitunutta pormestaria vastaan taistelevasta miehestä kertovan elokuvan käsikirjoituksen laati ohjaajan kanssa Oleg Negin. Tarina perustuu tositapaukseen, mutta siihen on sekoitettu aineksia Raamatun Jobin kirjasta, Leviatan-myytistä ja Thomas Hobbesin yhteiskuntasopimusta käsittelevästä kirjasta *[[Leviathan (kirja)|Leviathan]]* (1651).

*Leviathan* palkittiin Golden Globe -gaalassa vuoden parhaana vieraskielisenä elokuvana ja oli ehdokkaana myös vastaavissa Oscar- ja Bafta-palkintokategorioissa. Cannesin elokuvajuhlilla *Leviathan* palkittiin käsikirjoituksestaan ja oli ehdolla Kultaisen palmun voittajaksi. 

Vuonna 2016 *Leviathan* ja Zvjagintsevin aiempi elokuva *[[Isän paluu]]* (2003) äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa .

## Juoni
Ohjaajan mukaan amerikkalaiseen tositapaukseen perustuva *Leviathan* kertoo Jäämeren rannan kylässä asuvasta äkkipikaisesta autonkorjaajasta Koljasta, jonka perheelleen rakentaman talon korruptoitunut pormestari vaatii pakkolunastettavaksi mitättömällä hinnalla. Alkaa tahtojen taistelu, johon Kolja saa avukseen armeijakaverinsa Diman, menestyvän juristin Moskovasta. Dimalle järjestetään pian valeteloitus, joka saa hänet luopumaan jutusta ja palaamaan Moskovaan. Asioita pahentaa, että Diman ja Koljan vaimon Liljan välille on syntynyt romanssi ja Koljan murrosikäinen poika kärsii perheen tapahtumista. Lilja löydetään surmattuna, Kolja lavastetaan surman tekijäksi ja hänelle langetetaan 15 vuoden vankeustuomio. Koljan talo puretaan ja paikalle rakennetaan pormestarin kirkkoherralle lupaama komea ortodoksikirkko.´

## Rooleissa

## Vastaanotto
Leviathanin Venäjän-ensi-ilta lykkääntyi kuukausilla, koska viranomaiset vaativat sen runsasta kiroilua poistettavaksi tuoreen lain perusteella, joka kieltää kirjoissa, elokuvissa ja muualla mediassa tapahtuvan kiroilun. Ennen ensi-iltaa miljoonat venäläiset olivat nähneet elokuvan jo sensuroimattomana mutta laittomana kopiona verkossa. Elokuva sai kansainvälisesti erittäin hyvät arvostelut, mutta kotimaassaan sitä myös paheksuttiin Venäjän mustamaalaamisesta kuvaamalla korruptiota ja juopottelua.

## Lähteet
Suolayrtit

**Suolayrtit** (*Salicornia*) on kasvisuku, joka kuuluu revonhäntäkasvien heimoon ja luokiteltiin aiemmin savikkakasveihin. Sukuun kuuluu 52 lajia. Suolayrtit ovat möyheävartisia halofyyttejä, joiden lehdet ovat surkastuneet lähes näkymättömiksi. Suomessa kasvaa luonnonvaraisena merenrantakasvina yksi laji, punasuolayrtti (*Salicornia europaea*).

## Suolayrttejä
* *[[Salicornia dolichostachya]]*
** hollanninsuolayrtti (*S. dolichostachya* subsp. *dolichostachya*)
** vienansuolayrtti (*S. dolichostachya* subsp. *pojarkovae*)
** luutasuolayrtti (*S. dolichostachya* subsp. *strictissima*)
* punasuolayrtti (*Salicornia europaea*)
* suolayrtti (*Salicornia perennans*)
* liejusuolayrtti (*Salicornia procumbens*)

## Lähteet

## Aiheesta muualla
* Suomen Lajitietokeskus: Suolayrtit – ''Salicornia''
* Finto: Kassu – Kasvien suomenkieliset nimet: Suolayrtit (''Salicornia'')
Suolukat

**Suolukat** eli **kesäsypressit** (*Bassia*) on kasvisuku, joka kuuluu revonhäntäkasvien heimoon ja luokiteltiin aiemmin savikkakasveihin. Sukuun kuuluu 20 lajia. Niistä Euroopassa esiintyy 15.

Tunnettu laji on yksivuotisena koristekasvina viljelty kesäsuolukka eli kesäsypressi (*Bassia scoparia*). Se kasvaa luonnonvaraisena myös Suomessa uustulokkaana.

## Suolukkalajeja
* villasuolukka (*Bassia hirsuta*)
* kielisuolukka (*Bassia hyssopifolia*)
* kesäsuolukka eli kesäsypressi (*Bassia scoparia*)
** rikkakesäsuolukka (*B. scoparia* subsp. *densiflora*)
** tarhakesäsuolukka (*B. scoparia* subsp. *scoparia*)
* valkosuolo (*Bassia tomentosa*, syn. *Chenoleoides tomentosa*)

## Lähteet

## Aiheesta muualla
*Suomen Lajitietokeskus: Suolukat (''Bassia'')
*ITIS: ''Bassia'' 
*United States Department of Agriculture (USDA): ''Bassia'' 
*Flora of China: ''Bassia''
Mehikilokit

**Mehikilokit** eli **kilokit** (*Suaeda*) on kasvisuku, joka kuuluu revonhäntäkasvien heimoon ja luokiteltiin aiemmin savikkakasveihin. Siihen kuuluu 93 lajia. Euroopassa ja Välimeren ympäristön maissa esiintyy kolmisenkymmentä mehikilokkilajia. Suomessa kasvaa luonnonvaraisena yksi laji, pikkukilokki (*Suaeda maritima*), joka on harvinainen ja erittäin uhanalainen merenrantakasvi Ahvenanmaalla.

## Mehikilokkilajeja
* isokilokki (*Suaeda altissima*)
* pikkukilokki (*Suaeda maritima*)
* rohtokilokki (*Suaeda monoica*)
* suopakilokki (*Suaeda vera*)
* matokilokki (*Suaeda vermiculata*)

## Lähteet

## Aiheesta muualla
* Suomen Lajitietokeskus: Mehikilokit (''Suaeda'')
* Finto: Kassu – Kasvien suomenkieliset nimet: ''Suaeda''
* ITIS: ''Suaeda'' 
* United States Department of Agriculture (USDA): ''Suaeda'' 
* Flora of China: ''Suaeda''
Hämeenlinnan linja-autoasema

**Hämeenlinnan linja-autoasema** on Hämeenlinnan Saaristenmäessä sijaitseva kaukoliikenteen terminaali. Funktionalismia edustavan asemarakennuksen on suunnitellut kaupunginarkkitehti Olavi Sahlberg ja se valmistui vuonna 1958. Linja-autoasema sijaitsee omassa korttelissaan entisen Rantatorin paikalla ja rajoittuu Palokunnankatuun, Sibeliuksenkatuun, Wetterhoffinkatuun sekä Paasikiventiehen. Itse aseman osoite on kuitenkin Eteläkatu 1. Asemalaitureita on viisi, ja linjat on jaettu niille viiden kaupungista haarautuvan pääväylän mukaan (Lahdentie, Turuntie, Helsingintie, Pälkäneentie ja Tampereentie). Linja-autoasemalta liikennöi päivittäin useita linja-autovuoroja tunnissa joka puolelle Suomea, parhaat yhteydet ovat eteläiseen Suomeen. Asemarakennus on Museoviraston päätöksellä suojeltu.

Linja-autoaseman kortteli sijaitsee hyvin keskeisellä paikalla, vain korttelin päässä Kauppatorista, joten kaupungilla on kiinnostusta alueen kehittämiseen. Ensimmäisenä osana Engelinrannan kehitysprojektia kaupunki käynnisti alkuvuodesta 2017 tontinluovutuskilpailun, jolla tavoiteltiin ehdotuksia korttelin täydennysrakentamiseen. Kilpailun voitti Lehto Groupiin kuuluva Rakennuskartio Oy ehdotuksellaan "Lohkot". Ehdotuksessa kortteliin rakennetaan yhdeksänkerroksisia asuin- ja liiketaloja, hotelli sekä uusi asemarakennus Palokunnankadun varteen. Vanha linja-autoasema säilytetään ja sinne toteutetaan kauppahalli. Rakennusoikeutta ehdotuksessa on käytetty 14&nbsp;500 kerrosneliömetriä. Kilpailun osana hyödynnettiin uudenlaisella tavalla asukasosallistumista, jossa kaupunkilaiset pääsivät vaikuttamaan suunnitteluprosessiin antamalla palautetta ehdotuksista kilpailuvaiheen aikana. Kaupunki aloitti alueen kaavoituksen voittajaehdotuksen pohjalta vuonna 2017, ja uusi asemakaava astui voimaan alkuvuodesta 2020.

## Linja-autojen lähtölaiturit

### Kaukoliikenne ja seutuliikenne

### Kaupunkiliikenne
Kaupunkiliikenteen pysäkit sijaitsevat linja-autoaseman vieressä Palokunnankadulla. Pysäkkejä on viisi, joista kolme itään ja kaksi länteen.

## Lähteet
Bere Alstonin rautatieasema

**Bere Alstonin rautatieasema** on rautatieasema Bere Alstonin kylässä Devonissa. Se sijaitsee Tamar Valley Linen varrella.

Asema avattiin 2. kesäkuuta 1890 nimellä **Beer Alston**. Nimen kirjoitusasu muutettiin nykyiseen muotoonsa 18. marraskuuta 1897. Asemaa käytti 39&nbsp;710 matkustajaa kaudella 2017–2018.

## Lähteet
* 

### Viitteet
Rustoruohot

**Rustoruohot** (*Polycnemum*) on kasvisuku, joka kuuluu revonhäntäkasvien heimoon ja luokiteltiin aiemmin savikkakasveihin. Sukuun kuuluu kuusi lajia. Niistä kaikki esiintyvät Euroopassa tai maanosan lähialueilla Välimeren ympäristössä. Suomessa on yksittäinen havainto luonnonvaraisena kasvaneesta otarustoruohosta (*Polycnemum arvense*).

## Lajeja
* *Polycnemum arvense* – otarustoruoho
* *Polycnemum fontanesii*
* *Polycnemum heuffelii*
* *Polycnemum majus* – piikkirustoruoho
* *Polycnemum verrucosum*

## Lähteet

## Aiheesta muualla
* Finto: Kassu – Kasvien suomenkieliset nimet: ''Polycnemum''
* Suomen Lajitietokeskus: Rustoruohot (''Polycnemum'')
* ITIS: ''Polycnemum'' 
* United States Department of Agriculture (USDA): ''Polycnemum'' 
* Flora of China: ''Polycnemum''
Abdulmecit Aksan

**Abdulmecit Aksan** (s. 1. tammikuuta 1955 Mardinin maakunta, Midyat, Turkin tasavalta) on Lahden moskeijan imaami. Aksan on toiminut Lahden moskeijan imaamina Turkin tasavallan suurlähetystön, sekä Turkin uskontoministeriön toimesta 6. maaliskuuta 2015 lähtien. 

## Ura imaamina
Turkin uskontoministeriö () valitsi Aksanin Şanlıurfan maakunnan uskonnollisten asioiden sekä uskontoministeriön alaisten toimijoiden puheenjohtajaksi vuonna 2010. Virkansa puolesta Aksan toimikin ajoittain Turkin pääkaupunkiseudulla Ankarassa, jossa hänen tehtävänsä liittyivät uskontoministeriön, ministereiden, kansanedustajien sekä pääministerin kanssa käytäviin vuosikokouksiin Şanlıurfan moskeijoiden hallinnollisista asioista. Ennen Suomeen saapumistaan Aksan toimi useiden eri EU-maiden moskeijoiden sekä merkittävien uskonnollisten alueiden parissa mm. Ranskassa, Saksassa, Mekassa, Medinassa, sekä Turkissa.

Aksan on Suomessa olonsa aikana tuonut merkittävää erityisosaamista Lahden muslimiyhteisölle, mikä puolestaan on näkynyt moskeijan kävijämäärien kasvuna viimeisen kolmen vuoden aikana.

Tämän lisäksi Aksan on osallistunut kirkon edustuston, viranomaisten, poliisin aluepääliköiden ja poliisipääliköiden, tataarien yhteisöä edustavien sekä muiden uskonnollisten yhteisöjen puheenjohtajien kanssa järjestettyihin yhteistyötilaisuuksiin, jossa hän on tuonut oman näkemyksensä ja ammattitaitonsa muun muassa turvapaikanhakijoista käytyihin kysymyksiin. Aksan on useaan otteeseen korostanut viranomaisille sitä, että turvapaikanhakijoiden keskuudessa on erittäin suuri virhekäsitys siitä, että hakija saisi automaattisesti oleskeluluvan humanitaarisen, toissijaisen tai kansainvälisen suojelun perusteella, mikäli kääntyisi kristinuskoon heti hakemusvaiheessa.

## Lähteet
Luettelo Vaasan puistoista

**Luettelo Vaasan puistoista** sisältää Vaasan tärkeimpiä kaupunkimaisen ympäristön hoidettuja puistoja sekä puistikkokatuja. Listaan eivät kuulu metsäiset ulkoilualueet.

## Puistoluettelo

## Puistikkokadut

## Katso myös
*Luettelo Vaasan julkisista taideteoksista ja muistomerkeistä

## Lähteet
* 
* Kalevi Paakki: *Vaasan patsaat ja muistomerkit*, Vaasan kaupunki 2008

### Viitteet
Kurjentattaret

**Kurjentattaret** (*Koenigia*) on kasvisuku tatarkasvien heimossa. Siihen luokitellaan kuuluvaksi 35 lajia. Suku *Koenigia* on nimetty 1700-luvulla eläneen luonnontutkijan Johann Gerhard Königin mukaan.

Aikaisemmassa rajauksessa sukuun on kuulunut enintään muutamia lajeja, tunnetuimpana kurjentatar (*Koenigia islandica*). Se on yksivuotinen, hyvin pienikokoinen, enintään viisi senttimetriä korkeaksi kasvava levinneisyydeltään arktinen ruohokasvi.

Uusin molekyylifylogenian tutkimus on osoittanut, että kurjentattaret ja röyhytattaret (*Aconogonon*) muodostavat yhden kladin, minkä vuoksi nämä kaksi sukua on päätetty yhdistää. Tällöin kaikki röyhytatarlajit saavat tieteellisen nimen aiemmin kuvattuun kurjentattarien sukuun. Röyhytattaret on aiemmin vaihtoehtoisesti sisällytetty kosteikkotatarten eli ukontatarten (*Persicaria*) sukuun.

## Kurjentatarlajeja
* alppiröyhytatar eli alppitatar (*Koenigia alpina*)
* kaitaröyhytatar eli röyhytatar (*Koenigia divaricata*)
* suomenröyhytatar eli suomentatar (*Koenigia* × *fennica*, alppi- × laavaröyhytatar)
* kurjentatar eli tundrakurjentatar (*Koenigia islandica*)
* siperianröyhytatar (*Koenigia ocreata*)
* seljaröyhytatar eli seljatatar (*Koenigia polystachya*)
* himalajanröyhytatar (*Koenigia rumicifolia*)
* laavaröyhytatar eli laavatatar (*Koenigia weyrichii*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Koenigia''
* Suomen Lajitietokeskus: Kurjentattaret – ''Koenigia''
* United States Department of Agriculture (USDA): ''Koenigia'' 
* Flora of China: ''Koenigia''
Sami Vähäkangas

**Sami Vähäkangas** (s. 1998 Jyväskylä) on suomalainen runoilija. 

Vähäkangas valmistui ylioppilaaksi Schildtin lukiosta 2017. Saman vuoden elokuussa Mediapinnan Suomi 100 runokirjaa-kampanjan kautta julkaistiin hänen esikoisrunoteoksensa *Nuudelidieetti**.* Kirja sisältää raakoja havaintoja fatalismista, parisuhteista, seksuaalisuudesta ja itsetuhoisuudesta. Postmodernia runoutta kirjoittava Vähäkangas on nimennyt vaikuttajikseen muun muassa Claes Anderssonin, Miki Liukkosen, Charles Bukowskin, Charles Baudelairen, Morrisseyn, Arno Kotron, Agnes Cecilen ja Jim Morrisonin. Hänen seuraavan runokokoelman on arveltu ilmestyvän syksyllä 2018.

## Lähteet
Juho Kaihlajärvi

**Juho Antti Kaihlajärvi** (s. 13. kesäkuuta 1990) on suomalainen pikajuoksija. Kaihlajärvi edustaa seuratasolla Jyväskylän Kenttäurheilijoita. Hänen valmentajinaan toimivat Jussi ja Esa Kaihlajärvi.

Kaihlajärvi on ollut mukana viestijuoksun SM-kilpailuissa voittamassa pikaviestistä kultaa vuonna 2014, hopeaa vuosina 2016 ja 217 sekä pronssia vuosina 2010 ja 2013. Lisäksi hän on saavuttanut pronssia 4 x 400 metrin viestijuoksusta vuonna 2010. Sisäratojen SM-kilpailuissa hän on saanut viestissä pronssia 2016 ja 2018.

Kaihlajärvi juoksi 150 metrin sisäratojen Suomen ennätyksen 16,44 Jyväskylässä 23. tammikuuta 2016. Elmo Lakka rikkoi ennätyksen 2018.

## Henkilökohtaiset ennätykset
### Ulkoradat
*100 m: 10,79 s
*200 m: 21,99 s
*400 m: 50,61 s

### Sisäradat
*60 m: 7,00 s
*200 m: 22,22 s (ylipitkällä radalla 21,95)

## Lähteet
Victor Fagerholm

**Victor Erik Alexander Fagerholm** (s. 13. kesäkuuta 1996) on suomalainen kymmenottelija, joka edustaa Porvoon Akillesta. Fagerholm on ollut mukana voittamassa pikaviestin SM-kultaa kaksi kertaa vuosina 2016 ja 2017. Hänen valmentajanaan toimii Lars Fagerholm.

## Lähteet
Webtoon

**Webtoonit** () ovat korealaisia nettisarjakuvia, joita julkaistaan sekä ilmaisissa että maksullisissa palveluissa. Ensimmäisen nettisarjakuvapalvelun perusti Daum v. 2003. Etelä-Koreassa webtooneilla arvellaan olevan jo yli 10 miljoonaa lukijaa. Jotkin palvelut kuten Spottoon ja Lezhin Comics ovat alkaneet julkaista sarjojaan myös englanniksi ja webtoonit ovat alkaneet saada jalansijaa myös länsimaisilla markkinoilla. Tunnetuimpia sarjoja ovat mm. Noblesse ja Tower of God. Suosituimmista sarjoista on tehty mm. anime-, elokuva-, tv- ja peliadaptaatioita.

## Katso myös
* Manhwa

## Lähteet
Francisco Núñez Olivera

**Francisco Núñez Olivera** (13. joulukuuta 1904 Extremadura – 29. tammikuuta 2018 Extremadura) oli espanjalainen yli 110-vuotiaaksi elänyt mies. Hänestä tuli maailman vanhin mies Yisrael Kristalin kuoltua 11. elokuuta 2017. Hän liittyi armeijaan 19-vuotiaana ja taisteli Rifin sodassa. Hän on myös Espanjan sisällissodan veteraani. Hänen toinen munuaisensa poistettiin, kun hän oli 90-vuotias, ja 98-vuotiaana hänelle tehtiin kaihileikkaus. Hän sai lempinimen "Marchena" yhdennäköisyydestään espanjalaiseen flamencolaulaja-lauluntekijä Pepe Marchenaan.

Núñez Olivera kuoli kotikylässään 113-vuotiaana 29. tammikuuta 2018.

## Lähteet
A Certain Smile, a Certain Sadness

**A Certain Smile, a Certain Sadness** on brasilialaisten bossa nova -muusikoiden Astrud Gilberton ja Walter Wanderleyn albumi, joka julkaistiin vuonna 1967. 

Albumin julkaisi Verve Records -levy-yhtiö bossa novan ollessa suosituinta Yhdysvalloissa ja sisälsi ajan kaksi tunnetuinta bossa nova -muusikkoa: laulajan Astrud Gilberton ja urkurin Walter Wanderleyn. Vuoden 1998 CD-uudelleenjulkaisu lisäsi alkuperäisten kappaleiden lisäksi kaksi kappaletta, jotka nauhoitettiin samoissa kokoontumisissa, joissa albumin muutkin kappaleet nauhoitettiin.

## Kappaleet

## Kokoonpano
* Astrud Gilberto – laulu
* Walter Wanderley – urut
* José Marino – bassokitara
* Claudio Slon – rummut
* Bobby Rosengarden – lyömäsoittimet
* Creed Taylor – tuottaja
* Chuck Stewart – kansikuvan kuvitus

## Arvostelut
*AllMusic: 

## Lähteet
Malta (1964–1974)

**Malta vuosina 1964–1974** oli Commonwealth realmina. Se oli nykyisen Maltan tasavallan edeltäjä.

*Malta Independence Act 1964* muutti Maltan kruununsiirtomaan itsenäiseksi Commonwealth realmiksi. Tällöin Britannian monarkki, joka oli tuolloin Elisabet II, toimi maan valtionpäämiehenä *Maltan kuningattarena* (). Monarkkia edusti vastaitsenäistyneessä Maltassa Maltan kenraalikuvernööri. Elisabet II vieraili Maltalla sen kuningattarena marraskuussa 1967.

## Kenraalikuvernöörit
Seuraavat kenraalikuvernöörit olivat virassa Maltassa vuosien 1964 ja 1974 välillä:

# Sir Maurice Henry Dorman (21. syyskuuta 1964 – 4. heinäkuuta 1971)
# Sir Anthony Mamo (4. heinäkuuta 1971 – 13. joulukuuta 1974)

## Pääministerit
Seuraavat pääministerit olivat virassa Maltassa vuosien 1964 ja 1974 välillä: 

# George Borg Olivier (21. syyskuuta 1964 – 21. kesäkuuta 1971)
# Dom Mintoff (21. kesäkuuta 1971 – 13. joulukuuta 1974)

## Lähteet
Windy

**Windy** on brasilialaisen bossa nova -laulajan Astrud Gilberton studioalbumi. Albumin julkaisi Verve Records -levy-yhtiö vuonna 1968. 

## Kappaleet
# Dreamy (Luiz Bonfá)&nbsp;– 2.05
# Chup, Chup, I Got Away (Marcos Valle)&nbsp;– 2.09
# Never My Love (Don Addrisi)&nbsp;– 2.53
# Lonely Afternoon (Robert Maxwell, Patrick Williams)&nbsp;– 3.25
# On My Mind (Eumir Deodato, Norman Gimbel)&nbsp;– 2.44
# The Bare Necessities (Terry Gilkyson)&nbsp;– 2.37
# Windy (Ruthann Friedman)&nbsp;– 2.49
# Sing Me a Rainbow (Estelle Levitt, Lou Stallman)&nbsp;– 2.11
# In My Life (John Lennon, Paul McCartney)&nbsp;– 2.29
# Crickets Sing for Anamaria (Marcos Valle)&nbsp;– 1.36
# Where Are They Now? (Bradford Craig, Ty Whitney)&nbsp;– 3.11

## Kokoonpano
*Astrud Gilberto – laulu
*Marcelo Gilberto – laulu kappaleessa ”The Bare Necessities”
*Patrick Williams – sovitus, orkesterinjohtaja (kappaleessa 4)
*Eumir Deodato – sovitus, orkesterinjohtaja (kappaleissa 1, 2, 5 ja 7)
*Don Sebesky – sovitus, orkesterinjohtaja (kappaleissa 3, 6, 8, 9 ja 11)

;Tuotanto
*Acy Lehman – Art Director
*Howard Terpening – kansikuvan taide
*Val Valentin – johtaja, ohjaaja
*Phil Ramone – äänisuunnittelija
*Dave Sanders
*Diane Judge
*Pete Spargo – tuottaja
*David Greene – remiksaus

## Arvostelut
*AllMusic: 

## Lähteet
Need for Speed Payback

**Need for Speed Payback** on Ghost Gamesin kehittämä ja Electronic Artsin julkaisema ajopeli Microsoft Windowsille, PlayStation 4:lle ja Xbox Onelle. Se on *[[Need for Speed]]* -videopelisarjan 23. osa. Videopeli paljastettiin trailerilla, joka julkaistiin 2. kesäkuuta 2017. Peli julkaistiin maailmanlaajuisesti 10. marraskuuta 2017.

## Lähteet

## Aiheesta muualla
*
Kirsi Crowley

**Kirsi Maarit Crowley** on suomalainen ulkomaantoimittaja, joka on raportoinut Yleisradiolle ja muille medioille erityisesti Afrikan ja Aasian maista. 

1990-luvun alkupuolella Kirsi Crowley työskenteli viisi vuotta toimittajana BBC World Servicen suomenkielisellä osastolla Lontoossa. Vuosina 1996–2001 hän toimi Yleisradion kirjeenvaihtajana Etelä-Afrikan Johannesburgissa ja teki raportteja myös muista Afrikan maista. Sieltä Crowley muutti brittimiehensä toimittajantyön takia Pakistaniin ja vuonna 2002 Turkkiin, jossa hän asui vuoteen 2005 asti.

2000-luvulla Crowley opiskeli tiedotusoppia Tampereen yliopistossa ja työskenteli vuosikymmenen lopulla toimittajana lahtelaisessa *[[Etelä-Suomen Sanomat|Etelä-Suomen Sanomissa]]*. Vuonna 2011 hän suoritti Helsingin Sanomain Säätiön tuella erikoisjournalismin master-tutkinnon Etelä-Kalifornian yliopistossa Los Angelesissa.

2010-luvulla Kirsi Crowley on asunut Filippiineillä ja raportoinut myös muun muassa Myanmarista, Japanista ja Ukrainasta.  Crowley on tehnyt myös tiedotusmateriaalia muun muassa Euroopan unionin tarpeisiin.

## Lähteet

## Aiheesta muualla
* Kirsi Crowley Radio- ja tv-arkiston Ritva-tietokannassa
V-Rally

**V-Rally** on Eden Studiosin kehittämä ja Infogrames Multimedian julkaisema ajopeli. Peli on julkaistu PlayStationille vuonna 1997.

Peli on julkaistu myös nimellä **V-Rally: Championship Edition** Game Boylle. 

Videopeli oli *[[bestseller]]* Yhdistyneessä kuningaskunnassa kolmen kuukauden ajan.

Electronic Arts julkaisi pelin nimellä **Need For Speed: V-Rally** jotta se sopii *Need for Speed* -sarjaan.

## Vastaanotto
Peli on saanut IGN:n arvostelussa arvosanaksi 8/10.

## Lähteet

## Aiheesta muualla
* 
*
Linux Journal

**Linux Journal** oli vuosina 1994–2019 ilmestynyt lehti, joka keskittyi Linux-ytimeen ja Linux-käyttöjärjestelmään. Lehti oli ensimmäinen Linuxiin keskittynyt lehti.

Ensimmäisessä numerossa maaliskuussa 1994 julkaistiin muun muassa Linus Torvaldsin haastattelu.

Lehden viimeinen painettu numero julkaistiin vuonna 2011, jonka jälkeen lehteä julkaistiin ainoastaan digitaalisessa muodossa.

Joulukuussa 2017 lehti ilmoitti julkaisun päättymisestä talousvaikeuksien vuoksi, mutta jo tammikuussa 2018 lehti ilmoitti julkaisun jatkumisesta. Elokuussa 2019 lehti lopetti toimintansa.
Syyskuussa 2020 ilmoitettiin Linux Journalin siirtyneen Slashdotia operoivan Slashdot Median omistukseen.

## Lähteet
Amiga Format

**Amiga Format** oli brittiläinen Amiga-tietokoneisiin ja ohjelmiin keskittynyt aikakauslehti. Lehteä julkaisi Future Publishing 136 numeroa vuodesta 1989 vuoteen 2000. Lehti oli aluksi nimellä **ST/Amiga Format** kunnes se jaettiin kahtia *Amiga Format* ja *[[ST Format]]* lehdiksi.

Samalla julkaisijalla oli myös puhtaasti videopeleihin keskittynyt lehti *[[Amiga Power]]*.

Lehden huippuvuosina se myi yli 170&nbsp;000 kappaletta kuukaudessa.

## Aiheesta muualla
* Amiga Magazine Rack 
* ST/Amiga Format
Blackpool Northin rautatieasema

**Blackpool Northin rautatieasema** on rautatieasema Blackpoolin lomakaupungissa Lancashiressä. Se on Blackpoolin radan pääteasema.

Asema avattiin 29. huhtikuuta 1846 nimellä **Blackpool**. Asema sai uudeksi nimekseen **Blackpool Talbot Road** vuonna 1872, ja nykyinen nimi otettiin käyttöön 17. maaliskuuta 1932. Asemaa käytti hieman alle 1,6 miljoonaa matkustajaa kaudella 2017–2018.

## Lähteet
* 

### Viitteet
Electronic Games

**Electronic Games** oli videopeleihin keskittynyt yhdysvaltalainen lehti, jota julkaistiin vuodesta 1981 vuoteen 1997 eri nimillä.

Lehti oli ensimmäisiä ainoastaan videopeleihin keskittyneitä lehtiä. Lehti muutti nimeksi *Fusion* vuonna 1995.

Lehti aloitti myös palkinnot parhaimmille videopeleille nimellä *[[Arcade Awards]]* tai *Arkie Awards*.

Lehteä julkaistiin kahdessa jaksossa eri nimillä sen oltua välillä lakkautettuna.

## Lähteet
Blackpoolin rautatieasema

**Blackpoolin rautatieasema** voi tarkoittaa seuraavia:

* Blackpool Centralin rautatieasema, nimeltään Blackpool vuosina 1863–1872, suljettu 1964
* Blackpool Northin rautatieasema, nimeltään Blackpool vuosina 1846–1872
* Blackpool Pleasure Beachin rautatieasema
* Blackpool Southin rautatieasema
Ysäri

**Ysäri** on slangi-ilmaus, joka tarkoittaa 1990-luvun populaarimusiikkia ja tyyliä. Se on lyhenne sanasta *yhdeksänkymmentäluku*. *[[City (lehti)|City]]* kuvailee ysäriä seuraavasti:

*[[Retroperjantai]]* on Radio Novalla perjantai-iltaisin tuleva radion musiikkiohjelma, jossa soitetaan 1990-luvun tanssimusiikkia. Ohjelmaa juontaa Matti Airaksinen.

## Katso myös
* Kasari

## Lähteet
Leikin loppu (kirja)

**Leikin loppu: lapsisotilaan muistelmat** () on sierraleonelaisen Ishmael Beah’n vuonna 2007 ilmestynyt kirja, jossa hän kertoo nuoruudestaan lapsisotilaana.

*[[Time]]*-lehti nimesi teoksen yhdeksi vuoden 2007 parhaimmista tietokirjoista. Beah oli ehdolla siitä parhaan esikoiskirjailijan Quill-palkintoon.

*Leikin loppu* herätti myös pienimuotoisen kohun, kun Beah’n kirjoittamia kuvauksia syytettiin epätarkkuuksista. Vuonna 2008 *[[The Australian]]* -lehden toimittajat väittivät löytäneen todisteita monista ristiriitaisuuksista. Heidän mukaansa Beah oli sotilaana vain joitakin kuukausia 14–15-vuotiaana. *The Australianissa* julkaistiin noin tusinan verran artikkeleita, joissa väitettiin Beah’n liioitelleen monissa asioissa.

## Lähteet
José-Karl Pierre-Fanfan

**José-Karl Pierre-Fanfan** (s. 26. heinäkuuta 1975 Saint-Pol-sur-Mer, Ranska) on ranskalainen peliuransa lopettanut jalkapalloilija. Pelipaikaltaan hän oli keskuspuolustaja.

## Lähteet
Nauhamikrofoni

**Nauhamikrofoni** on mikrofonityyppi, joka on nimetty sen sisällä magneettikentässä värähtelevän nauhan mukaan. Esimerkiksi alumiininen ohut nauha korvaa dynaamisessa mikrofonissa käytetyn kalvon ja kelan yhdistelmän, minkä seurauksena nauhamikrofoni pehmentää vastaanottamiaan ääniä.

Ensimmäinen markkinoille tullut nauhamikrofoni oli RCA Photophone PB-31 vuodelta 1931.

## Lähteet

## Aiheesta muualla
Ghost Games

**Ghost Games** (aiemmin **EA Gothenburg**) on ruotsalainen videopelejä kehittävä yritys, joka on Electronic Artsin omistuksessa ja joka sijaitsee Göteborgissa. Yhtiöllä on kaksi muutakin sijaintia: yksi Guildfordissa Yhdistyneessä kuningaskunnassa ja toinen Romanian pääkaupungissa Bukarestissa. Ghost Gamesin työntekijät koostuvat entisten EA Black Boxin, Criterion Gamesin sekä Playground Gamesin henkilöstöstä. 

*[[Need for Speed Rivals]]* oli ensimmäinen Ghost Gamesin julkaisema videopeli, jonka kehittämistä yhtiö johti, Criteriorin avustuksella. Yhtiön on kehittänyt *[[Need for Speed (vuoden 2015 videopeli)|Need for Speedin]]*, joka julkaistiin vuonna 2015 ja *[[Need for Speed Payback]]in*, joka julkaistiin vuonna 2017. Viimeisin on vuonna 2019 julkaistu *[[Need for Speed Heat]]*. Kaikki yhtiön pelit käyttävät Frostbite-pelimoottoria. Helmikuussa 2020 ilmoitettiin, että *[[Need for Speed]]* -pelisarjan kehittäminen siirtyy takaisin Criterion Gamesille, ja Ghost Gamesista tulee taas EA Gothenburg hallituksen hyväksynnän jälkeen.

## Pelit

## Lähteet

## Aiheesta muualla
* Profiili MobyGamesissä
Samir Demnati

**Samir Demnati** (s. 20. toukokuuta 1989) on suomalainen laulaja ja pikajuoksija. Hän edustaa Ikaalisten Urheilijoita. 

Demnati osallistui Suomen Big Brotheriin syksyllä 2021.

## Ennätykset
*100 m: 10,88 s
*60 m (halli): 6,91 s

## Lähteet
Tauno Wallendahr

**Tauno Johannes Wallendahr** (5. huhtikuuta 1928 Pitkäranta, Impilahti – 20. tammikuuta 2017 Helsinki) oli suomalainen kommunistinen järjestöaktiivi.

Wallendahr liittyi Suomen Kommunistiseen Puolueeseen (SKP) vuonna 1946 ja opiskeli myöhemmin Moskovan puoluekurssilla. Hän oli 1950-luvulta alkaen  ja sittemmin  valistussihteeri. Wallendahr tunnettiin piirisihteeri Markus Kainulaisen uskollisena tukijana. Hän toimi Kainulaisen piirijärjestön lehdeksi perustaman *[[Tiedonantaja]]n* (alkuperäiseltä nimeltään *Tiedote*) ensimmäisenä päätoimittajana vuosina 1967–1969. Kun puoluevähemmistö oli erotettu SKP:stä ja ajautunut myös sisäiseen hajaannukseen, Wallendahr auttoi Kainulaista uuden *[[Työkansan Sanomat (1988)|Työkansan Sanomien]]* perustamisessa vuonna 1988. Wallendahr vaikutti tämän jälkeen Kommunistisessa Työväenpuolueessa (KTP), mutta päätyi lopulta sielläkin Helsingin piirijärjestön edustamaan vähemmistöön, joka vuonna 2002 erotettiin puolueesta linjariitojen vuoksi. Sen jälkeen hän tuki *[[Kansan ääni (2002)|Kansan ääni]]* -lehteä ja sen piiriin kuuluneita järjestöjä.

Wallendahr oli vuonna 1999 yksi Pääkaupunkiseudun ateistit -yhdistyksen perustajista ja sen ensimmäinen varapuheenjohtaja.

## Lähteet
Heikki Nieminen (pikajuoksija)

**Heikki Nieminen** (s. 18. helmikuuta 1994) on suomalainen pikajuoksija. Nieminen edusti vuoteen 2022 Janakkalan Janaa ja sen jälkeen Lahden Ahkeraa. Hänen valmentajanaan on toiminut vuodesta 2016 alkaen Petteri Jouste.

## Henkilökohtaiset ennätykset
### Ulkoradat
*100 m: 10,73 s
*200 m: 21,96 s
*400 m: 50,98 s

### Sisäradat
*60 m: 6,93 s

## Lähteet
Paholaisen liittolainen eli Pikajunan salaisuus

**Paholaisen liittolainen eli Pikajunan salaisuus** (, myös *Ene med Satan*, *Eksprestogets Mysterium*) on vuonna 1914 valmistunut tanskalainen mykkäelokuva. Hjalmar Davidsenin ohjaaman rikosdraaman pääosaa esittää Valdemar Psilander.

## Juoni
Tehtailija Laroque yrittää tuhota kilpailijansa Fréderic Nessièresin. Epäonnistuttuaan tämän saattamisessa vararikkoon hän hankkii Nessièresin vaimon avulla käsiinsä miehen pistoolin. Laroque tunkeutuu junassa Nessièresin vaunuosastoon ja tekee pistoolilla itsemurhan. Nessièresiä syytetään murhasta, mutta Laroquen viime hetkellä löytynyt käärmesormus todistaa hänet syyttömäksi.

## Näyttelijät

## Tuotanto
Nordisk Films Kompagnin tuottama elokuva perustuu Carl Gandrupin vuonna 1912 ilmestyneeseen rikosfantasiaan *Ene med Satan*. Se kuuluu Nordiskin ja tanskalaisen mykkäelokuvan kultakauden tyyliltään ja sisällöltään tyypillisimpiin, joskaan ei laadultaan parhaisiin teoksiin.

Suomessa ”repäisevähenkistä kuvasarjaa” lienee esitetty ensimmäisenä Viipurissa nimellä *Paholaisen yhteydessä eli Pikajunan salaisuus*. Tampereella se sai nimen *Pikajunan salaisuus eli Paholaisen liittolainen*, kun taas Helsingissä ”rikospsykologisen draaman” ruotsinkielinen nimi *Expressmysteriet* suomennettiin muotoihin *Pikalähettimysterio* ja *Salaperäinen pikalähetys*. Lopulta elokuvan nimeksi vakiintui *Paholaisen liittolainen eli Pikajunan salaisuus*. Lehtimainosten perusteella Suomessa esitetty versio oli yli 200 metriä pitempi kuin tanskalainen.

Tanskan elokuvainstituutin kokoelmiin kuuluva elokuva on nähtävissä European Film Gateway -sivustolla.

## Lähteet

## Aiheesta muualla
* 
*
Jonathan Brace

**Jonathan Brace** (s. 17. elokuuta 1995) on suomalainen pikajuoksija. Brace edustaa Porvoon Akillesta. Vuoteen 2015 asti hän edusti Länsi-Uudenmaan Urheilijoita ja sen jälkeen vuoteen 2020 asti Esbo IF:ää. Hänen valmentajanaan on toiminut vuodesta 2019 alkaen Lars Fagerholm. Aiemmin vuosina 2015–2019 häntä valmensi Atte Pettinen.

Vuonna 2017 Brace osallistui Suomen nuorten maajoukkueessa yleisurheilun nuorten EM-kisoihin. Hän jäi kuitenkin pikaviestissä varaedustajaksi.

Brace on voittanut sisäratojen SM-kilpailuissa 4×300 metrin viestissä kultaa 2020 ja hopeaa vuonna 2016. Viestijuoksun SM-kilpailuissa hän sai 4&nbsp;×&nbsp;100&nbsp;metrin viestissä kultaa 2019, 2020 ja 2021 ja pronssia 2018 ja 2023 sekä 4&nbsp;×&nbsp;400&nbsp;metrin viestissä hopeaa 2020 ja pronssia 2022.

## Henkilökohtaiset ennätykset
**Ulkoradat**

**Sisäradat**

## Lähteet
Fusion Records

**Fusion Records** on alankomaalainen levy-yhtiö, joka on osa Freaky Recordsia. Levy-yhtiö julkaisi aluksi hard trance ja hard house tyylilajin musiikkia. Yhtiö jatkoi kasvuaan julkaisemalla hardstylea. Fusion Recordsin omistaa Zany (Raoul van Grinsven), joka on myös levy-yhtiön yksi artisteista.

## Artistit
*Apexx 
*Avana
*Abel Ramos
*Deluzion
*Donkey Rollers
*Dozer
*DV8 Rocks!
*Faizar
*Inceptum
*Jack of Sound
*MC DV8
*NightFall
*Notorious Two
*Omegatypez
*Pulse
*Rebourne
*Requiem
*Retrospect
*Shellshock
*Slim Shore
*The Pitcher
*Titan
*Zany

## Lähteet
Valtteri Ahtamo

**Valtteri Ahtamo** (s. 16. elokuuta 1989) on suomalainen pikajuoksija. Ahtamo edustaa Jyväskylän Kenttäurheilijoita. Ahtamo on voittanut viestijuoksun SM-kisoissa kultaa pikaviestistä 2014, hopeaa vuonna 2016 ja pronssia vuosina 2010 ja 2013. Janne Alasalmi on toiminut Ahtamon valmentajana vuodesta 2013.

## Henkilökohtaiset ennätykset
### Ulkoradat
*100 m: 10,76 s
*200 m: 22,04 s
### Sisäradat
*60 m: 7,00 s

## Lähteet
Zany

**Zany** (oikealta nimeltään **Raoul van Grinsven**, s. 11. toukokuuta 1974 Beek en Donk, Alankomaat) on alankomaalainen DJ ja tuottaja.

Hän on levy-yhtiö Fusion Recordsin omistaja. Van Grinsvensin ensisijainen tyyli on hardstyle. Vuoteen 1999 asti hän oli *Shadowlands Terrorists* yhtyeessä, joka soitti pääasiassa hardcore technoa.

## Lähteet

## Aiheesta muualla
*Virallinen sivusto
Esko Näätänen

**Esko Kalervo Näätänen** (11. syyskuuta 1911 Vaasa – 4. joulukuuta 1963 Helsinki) oli suomalainen lääkäri ja anatomian professori.

Näätäsen vanhemmat olivat Albin Näätänen ja Ilma Karoliina Virtanen. Hänen ensimmäinen puolisonsa vuodesta 1936 oli Rauni Marjatta Raudanjoki ja toinen vuodesta 1955 Anna-Liisa Osmoviita. Akatemiaprofessori Risto Näätänen on Näätäsen poika ensimmäisestä avioliitosta.

Näätänen tuli ylioppilaaksi Kallion yhteiskoulusta 1929 ja valmistui lääketieteen lisensiaatiksi 1937, jolloin hän myös väitteli tohtoriksi. Sisätautien erikoislääkärin pätevyyden Näätänen sai 1943. Hän toimi ensin sekä Helsingin yliopiston että Helsingin alueen sairaaloiden palveluksessa; Turun yliopiston anatomian professori hänestä tuli 1956. 

## Lähteet
Ainu Times

**Ainu Times** () on ainoa ainun kielellä jukaistava aikakauslehti. Lehden ensimmäinen numero ilmestyi 20. maaliskuuta 1997. Se käyttää artikkeleissaan sekä muokattua katakanaa että latinalaisia aakkosia. Vain lyhyitä kommenteja on kirjoitettu japaniksi. Lehti perustettiin ainun kielen sovittamiseen ainujen nykyaikaiseen elämään. Vuodesta 2006 lähtien lehden päätoimittajana on toiminut Takashi Hamada. Se ilmestyy neljä kertaa vuodessa.

## Lähteet

## Aiheesta muualla
* Kotisivut 
* cakcak kamuy oruspe
Holstein-Gottorp (suku)

**Holstein-Gottorp** on eurooppalainen hallitsijasuku, alkujaan tanskalaisen Oldenburgin hallitsijasuvun haara. Se hallitsi Holstein-Gottorpin herttuakuntaa vuosina 1544–1773, Ruotsia vuosina 1751–1818, Oldenburgin suurherttuakuntaa (alkuaan herttuakuntaa) vuosina 1773–1918 ja Venäjän keisarikuntaa vuosina 1762 ja 1796–1917.

## Suvun historia
Suku polveutuu Tanskan kuningas Fredrik I:n nuorimmasta pojasta Adolfista, jolle annettiin vuonna 1544 Holstein-Gottorpin herttuan arvo. Suku jakautui myöhemmin neljään sukuhaaraan. Vanhimman sukuhaaran päämies, Holstein-Gottorpin herttua Karl Peter Ulrich, jonka äiti oli venäläinen suuriruhtinatar Anna Petrovna, valittiin vuonna 1762 Venäjän keisariksi nimellä Pietari III, kun alkuperäinen Romanovin hallitsijasuku oli sammunut. Vaikka Pietari III:n hallitsijakausi jäi lyhyeksi, kaikki Venäjän keisarit vuonna 1796 valtaan tulleesta Paavali I:stä lähtien olivat hänen jälkeläisiään ja Holstein-Gottorpin suku oli siten tosiasiassa Venäjän keisarisukuna vuoteen 1917, vaikka käyttikin siellä nimeä Romanov.

Vuonna 1751 Ruotsin kuninkaaksi valittu Aadolf Fredrik edusti suvun erästä nuorempaa haaraa. Hänen sukunsa hallitsi Ruotsia vuoteen 1818, jolloin kruunu siirrettiin Bernadotten suvulle. Ruotsalaisen sukuhaaran viimeinen miespuolinen edustaja oli vuonna 1877 kuollut Kustaa IV Aadolfin poika, Vaasan prinssi Kustaa. Vuosina 1814–1818 suku hallitsi myös Ruotsin kanssa personaaliunionissa ollutta Norjaa.

Holstein-Gottorpin herttuan arvo oli siirtynyt Pietari III:n keisariksi tulon yhteydessä hänen pojalleen Paavalille, joka vuonna 1773 luovutti sopimuksella herttuakuntansa Tanskalle ja sai vastineena Oldenburgin herttuakunnan ja Delmenhorstin. Hän lahjoitti ne samana vuonna isoisänsä serkulle, Ruotsin kuningas Aadolf Fredrikin veljelle Fredrik Augustille, joka sai seuraavana vuonna Oldenburgin herttuan arvon. Holstein-Gottorpit hallitsivat sen jälkeen Oldenburgia, vuodesta 1815 suurherttuakuntana ja vuodesta 1871 osana Saksan keisarikuntaa. Suvun viimeinen hallitsija oli vuonna 1918 vallankumouksella syrjäytetty Oldenburgin suurherttua Fredrik August II.

## Suvun hallitsijat
### Ruotsin kuninkaat
*Aadolf Fredrik 1751–1771
*Kustaa III 1771–1792
*Kustaa IV Aadolf 1792–1809
*Kaarle XIII 1809–1818 (myös Norjan kuningas 1814–1818)

### Venäjän keisarit
*Pietari III 1762
*Paavali I 1796–1801
*Aleksanteri I 1801–1825
*Nikolai I 1825–1856
*Aleksanteri II 1856–1881
*Aleksanteri III 1881–1894
*Nikolai II 1894–1917

### Oldenburgin hallitsijat
Hallitsijanimenä vuoteen 1774 kreivi, vuosina 1774–1829 herttua, vuodesta 1829 suurherttua.

*Fredrik August I 1773–1785
*Vilhelm 1785–1823 (syrjäytetty 1810–1813)
*Pietari I 1823–1829
*August 1829–1853
*Pietari II 1853–1900
*Fredrik August II 1900–1918

## Lähteet

## Aiheesta muualla
Aarre Hemming

**Aarre Hemmo Johannes Hemming** (16. marraskuuta 1928 Viipuri – 7. elokuuta 2007 Lahti) oli suomalainen kapellimestari ja professori, joka toimi Lahden musiikkiopiston rehtorina ja kohotti merkittävästi Lahden Oopperan taiteellista tasoa.

Hemming opiskeli Sibelius-Akatemiassa viulunsoittoa Onni Suhosen johdolla ja orkesterinjohtoa Leo Funtekin johdolla ja valmistui kapellimestariksi vuonna 1953. Hän opiskeli myös musiikkitiedettä Helsingin yliopistossa ja suoritti lisensiaatintutkinnon vuonna 1959. Hemming toimi aluksi Helsingin kaupunginorkesterin viulistina (1952–1962) ja kirjastonhoitajana (1962–1965). Vuodesta 1965 hän toimi Lahden musiikkiopiston rehtorina ja kehitti musiikinopetusta paitsi Lahdessa myös koko maassa. Niin kutsuttu musiikkiluokkatoiminta kehittyi hänen aloitteestaan. Hän jäi eläkkeelle vuonna 1991.

Hemming hoiti useita luottamustehtäviä muun muassa valtion säveltaidetoimikunnassa. Hänelle myönnettiin professorin arvonimi vuonna 1989.

## Lähteet
Sierra Leonen pääministeri

**Sierra Leonen pääministeri** on Sierra Leonen tasavallan hallituksen päämies. Virka perustettiin 9. heinäkuuta 1954 ja lakkautettiin 15. kesäkuuta 1978, kunnes se perustettiin uudelleen 8. toukokuuta 2018. Sierra Leonen nykyinen pääministeri on Jacob Jusu Saffa.

## Sierra Leonen protektoraatin Chief Minister
Lähde: 

## Sierra Leonen protektoraatin pääministeri
Lähde: 

## Sierra Leonen Commonwealth realmin ja tasavallan pääministeri
Lähde: 

## Sierra Leonen tasavallan Chief Minister
Lähde: 

## Lähteet
Esselte

**Esselte** on alun perin ruotsalainen konttoritarvikkeita valmistava ja markkinoiva yritys, jonka pääpaikka on nykyisin Luxemburgissa. Se perustettiin vuonna 1913 yhdistämällä 13 pientä kirjapainoa yhtiöksi nimeltä *Sveriges Litografiska Tryckerier* (SLT). Lyhenteeseen perustuvasta kutsumanimestä tuli niin suosittu, että vuonna 1970 yrityksen nimeksi otettiin Esselte.

Ensimmäisinä vuosikymmeninään SLT kehittyi Ruotsiin suurimpiin kuuluvaksi painotuotteiden painajaksi. Vuosina 1944–1974 yritykseen kuului oma paperitehdas Örebrossa (sittemmin Örebron kartonkitehdas, joka suljettiin 2010). Yrityksellä oli vahva jalansija myös pakkaustuotannossa aaltopahvipakkauksia valmistavan tytäryhtiön *Esselte Well* kautta. Kuluttajapakkauksia teki *Esselte Pac*, mutta nämä molemmat myytiin pois 1980-luvulla. 1970- ja 1980-luvulla Esselte hankki omistukseensa myös muun muassa kohokirjoittimia valmistavan Dymon, siirtokirjaimia valmistavan Letrasetin, riippukansiojärjestelmiä valmistavan Oxford Pendaflexin sekä nitojia, rei’ittimiä ja asiakirjasäilyttimiä valmistavan Leitzin. Esselte-konserniin kuuluivat 1970- ja 1980-luvulla myös kustannusyhtiö *[[Norstedts Förlag]]*, tietosanakirjoja kustantanut *Fokus*, karttoja tehnyt *Esselte Map*, oppikirjakustantaja *Esselte Studium* ja kirjapaino *Almqvist & Wiksell*. Esselte oli mukana myös vuokra- ja myyntivideoiden julkaisutoiminnassa ja tunnettiin videovuokraamojen alkuaikojen vuokrattavasta videosoittimesta nimeltä *[[Moviebox]]*. *Esselte Pay TV* oli maksullista kaapelitelevisiotoimintaa, *Esselte Scribona* -merkillä valmistettiin sähkökirjoituskoneita ja varhaisia tekstinkäsittelylaitteita. Näistä kaikista toimialoista luovuttiin 1990-luvulle tultaessa. Sen jälkeen Esselte on keskittynyt konttoritarvikkeisiin kuten kansioihin, lomakelaatikoihin, nitojiin (Leitz ja Rapid), rei’ittimiin, kylmälaminointilaitteisiin (Xyron) ja tietokonetarvikkeisiin.

Esselte oli pörssiyhtiö vuoteen 2002 saakka, jolloin sen osti yhdysvaltalainen pääomasijoitusyhtiö J. W. Childs. Vuodesta 2017 Esselten on omistanut yhdysvaltalainen konttoritarvikejätti ja pörssiyhtiö Acco Brands, jonka liikevaihto vuonna 2016 oli noin 1,5 miljardia Yhdysvaltain dollaria ja henkilöstömäärä noin 5&nbsp;000. Accon muita tuotemerkkejä Esselten ohella ovat muun muassa Artline-kynät, Mead- ja At-A-Glance-kalenterit ja -muistikirjat, Derwent-taiteilijatarvikkeet, Five Star- ja Hilroy-koulutarvikkeet, GBC-laminointikoneet, Kensington-tietokonetarvikkeet, Rexel-asiakirjantuhoojat ja -sidontalaitteet sekä Leitz-arkistointitarvikkeet.

## Lähteet
Burman sosialistisen ohjelman puolue

**Burman sosialistisen ohjelman puolue** (burm. *မြန်မာ့ဆိုရှယ်လစ်လမ်းစဉ်ပါတီ*, ) oli Burmaa vuosina 1962&ndash;1988 hallinnut puolue.

Puolueen perustamisen taustalla oli pääministeri U Nulta vallan 1962 kaapanneen kenraali Ne Winin johtaman juntan, Burman vallankumousneuvoston julistus *Burmalainen tie sosialismiin*. 

BSPP perustettiin 4. heinäkuuta 1962. BSPP julkaisi ohjelmansa burmaksi ja englanniksi nimillä *The specific characteristics of the Burma Socialist Programme Party* ja *The System of Correlation between Man and His Environment*.

Maasta tuli virallisesti yksipuoluevaltio sotilasjuntan maaliskuun 1964 määräyksellä, joka lakkautti muut puolueet. BSPP avautui kaaderipuolueesta massapuolueeksi 1971, jolloin puolueen jäsenyys sallittiin. Tästä huolimatta sotilaat ja poliisit muodostivat suurimman osan sen jäsenistöstä. Avautumisen jälkeen järjestettiin puoluekokouksia, joissa valittiin 150&ndash;200-jäseninen keskuskomitea ja 10&ndash;15-jäseninen toimeenpaneva komitea (politbyroo).

Marraskuussa 1977 puolueessa järjestettiin puhdistus, jossa erotettiin jäseniksi hakeutuneet ja arvoasteikoissa nousseet entiset kommunistit, jotka uhkasivat sotilaiden valtaa puolueessa. Keskuskomiteaan asti ulottuneissa puhdistuksissa erotettiin tuhansia jäseniä kommunisteina tai näiden kannattajina.

Puolueen valta kaatui 1988, kun  Ne Win otti heinäkuun 1988 ylimääräisessä puoluekokouksessa vastuun maaliskuun ja kesäkuun 1988 "surullisista tapahtumista" ja jätti eronpyyntönsä. Hän ilmoitti myös muun puoluejohdon ja presidentti San Yun erosta ja ehdotti kansanäänestystä haluttaisiinko maan jatkavan yksipuoluevaltiona vai siirtymistä monipuoluejärjestelmään.
Puoluekokous hyväksyi Ne Winin ja San Yun eron, mutta hylkäsi muut erottamiset ja valta-asemansa lakkauttamisen. Sein Lwin valittiin uudeksi puheenjohtajaksi. Levottomuuksien jatkuessa järjestettiin uusi ylimääräinen puoluekokous syyskuussa, jossa Maung Maung valittiin puheenjohtajaksi 19. elokuuta 1988. Hän oli ensimmäinen siviili puolueen johdossa. Parlamentti vahvisti hänet myös maan presidentiksi seuraavana päivänä.
Syyskuussa puolue järjesti vielä kolmannen ylimääräisen puoluekokouksen jossa luvattiin maassa järjestettävän monipuoluevaalit.

Syyskuun 18. kenraali Saw Maung kaappasi vallan maassa ja kukisti mielenosoitukset ja lakkautti puolueen
## Puheenjohtajat (1962–1988)

## Aiheesta muualla
* The System of Correlation between Man and His Environment, koko teksti, ibiblio.org
Hämeenlinnan uimahalli

**Hämeenlinnan uimahalli** on Hämeenlinnan Hämeensaaressa sijaitseva uimahalli. Vanajaveden rantaan sijoittuva uimahalli on rakennettu vuonna 1976 ja sitä on laajennettu ja remontoitu vuosina 2001 ja 2017. Uusimman remontin valmistuttua uimahallin altaisiin lukeutuvat 25 metrin kilpauintiallas, hyppyallas, vesijumppa-/kuntoallas, porealtaat, lastenallas, kahluuallas, ulkoallas ja säädettäväpohjainen monitoimiallas. Sekä miesten että naisten pesutiloissa on kaksi perinteistä saunaa, yksi höyrysauna ja yksi infrapunasauna. Lisäksi uimahallissa on kuntosali, vesiliukumäki, ryhmien käyttöön varattavissa oleva liikuntasali sekä aulatilassa kahvio. Uusimmassa remontissa myös hallin julkisivumateriaali vaihtui tiilestä mustaan alumiinilevyyn, lasiin ja kuitusementtilevyyn. Uimahallin vieressä olevalla rannalla sijaitsee suosittu Hämeensaaren uimaranta.

## Lähteet